৩৬শে জুলাইয়ে রাঙ্গুনিয়া জামায়াতে ইসলামীর গণ-মিছিল

Wed, 06 Aug 2025 01:12:01 +0000

⁣বাংলাদেশ জামায়াতে ইসলামী মঙ্গলবার (৫ আগস্ট) চট্টগ্রামের রাঙ্গুনিয়ায় জুলাই গণঅভ্যুত্থানের বর্ষপূর্তি '' উপলক্ষে এক বিশাল গণমিছিলের আয়োজন করেন। মিছিলটি ইছাখালি পৌর এলাকা থেকে শুরু হয়ে বিভিন্ন সড়ক প্রদক্ষিণ শেষে রোযাজারহাট মডেল থানা প্রাঙ্গণে সমাপ্ত হয়।গণমিছিলের নেতৃত্ব দেন কেন্দ্রীয় মজলিসে শুরা সদস্য ও চট্টগ্রাম-৭ (রাঙ্গুনিয়া) আসনের জামায়াতে ইসলামী'র মনোনীত দাড়িপাল্লা প্রতীক প্রার্থী অধ্যক্ষ মাওলানা মুহাম্মদ আমিরুজ্জমান। বিশেষ অতিথি ছিলেন জামায়াতে ইসলামী চট্টগ্রাম মহানগর শুরা সদস্য, এনডিএফ চট্টগ্রাম মহানগর শাখার সভাপতি ও পার্কভিউ হসপিটালের ব্যবস্থাপনা পরিচালক ডা. এ টি এম রেজাউল করিম।

সভাপতিত্ব করেন জামায়াতে ইসলামী রাঙ্গুনিয়া উপজেলা আমীর মাওলানা মুহাম্মদ হাসান মুরাদ। বক্তব্য রাখেন উপজেলা জামায়াতের নায়েবে আমীর মাওলানা মুহাম্মদ শওকত হোসাইন। এসময় উপস্থিত ছিলেন উপজেলা জামায়াতের সাধারণ সম্পাদক মাস্টার কামাল উদ্দিন, সহ সাধারণ সম্পাদক মাওলানা মুহাম্মদ শাহ আলম, অর্থ সম্পাদক আব্দুল গফুর, শ্রমিক কল্যাণ ফেডারেশন রাঙ্গুনিয়া উপজেলা সভাপতি রাশেদুল ইসলাম, যুব বিভাগের আহ্বায়ক সরোয়ার হোসেনসহ উপজেলা জামায়াতের বিভিন্ন পর্যায়ের দায়িত্বশীল নেতৃবৃন্দ।

বিভিন্ন স্লোগান ও ফ্যাস্টুন নিয়ে কর্মীদের মধ্যে এই সময় উজ্জেবীত সৃষ্টি হতে দেখা যায়।

এই সময় বক্তরা বক্তব্যে বলেন, “বর্তমান দুঃশাসন, গণতন্ত্রহীনতা ও দমন-পীড়নের এই সময়ে আমাদের আবারও চেতনার জাগরণ ঘটাতে হবে। আমরা এই মঞ্চ থেকে স্পষ্টভাবে বলতে চাই, বাংলাদেশ জামায়াতে ইসলামী কোনো বৈধ ভোটাধিকার, মানবিক অধিকার কিংবা ন্যায়বিচার থেকে একচুলও পিছু হটবে না।”তিনি আরও বলেন, “আমাদের সংগ্রাম ক্ষমতার জন্য নয়, বরং ইনসাফ ও মানুষের হক প্রতিষ্ঠার জন্য। জনগণের ম্যান্ডেট পেলে আমরা রাঙ্গুনিয়া তথা দেশের উন্নয়ন ও নিরাপত্তা নিশ্চিত করতে প্রতিশ্রুতিবদ্ধ।”এই আন্দোলনের প্রেক্ষাপটে রয়েছে বাংলাদেশের রাজনৈতিক অঙ্গনে চলমান উত্তেজনা এবং বিভিন্ন রাজনৈতিক দলের মধ্যে বিরোধ। জামায়াতে ইসলামী তাদের বৈধতা ও রাজনৈতিক অধিকার আদায়ে দৃঢ় প্রতিজ্ঞ। এ ধরনের গণমিছিল এবং সমাবেশগুলো তাদের রাজনৈতিক অবস্থানকে আরও সুসংহত করতে সহায়ক ভূমিকা পালন করছে।জুলাই জাগরণ মিছিলের প্রভাব সমাজ এবং রাজনীতিতে গুরুত্বপূর্ণ ভূমিকা পালন করতে পারে, বিশেষ করে তরুণ প্রজন্মের মধ্যে রাজনৈতিক সচেতনতা বৃদ্ধিতে।