কটিয়াদিতে শিক্ষক ও শিক্ষাপ্রতিষ্ঠানের কর্মচারীবৃন্ধের মানববন্ধন ও বিক্ষোভ মিছিল

Tue, 14 Oct 2025 08:01:35 +0000

⁣সারাদেশে শিক্ষক কর্মচারীদের ৩ দফা দাবী আদায়ের লক্ষ্যে চলমান আন্দোলন ও সমাবেশে অংশগ্রহণের সময় ঢাকা জাতীয় প্রেসক্লাবে সামনে কটিয়াদি উপজেলাধীন ফেকামারা কামিল মাদ্রাসার ইংরেজি প্রভাষক মো: কাজল মিয়াসহ শিক্ষকদের উপর পুলিশি হামলার প্রতিবাদে মানববন্ধন, বিক্ষোভ মিছিল ও সমাবেশ করেছে কটিয়াদি উপজেলার স্কুল কলেজ মাদ্রাসা ও কারিগরি শিক্ষাপ্রতিষ্ঠানের শিক্ষক ও প্রতিষ্ঠানের কর্মচারীবৃন্ধ।

১৪ অক্টোবর মঙ্গলবার বেলা ১১ টার দিকে স্থানীয় উপজেলা পরিষদ চত্বরে অনুষ্ঠিত এই মানববন্ধন শেষে সংক্ষিপ্ত সমাবেশ শিক্ষক নেতৃবৃন্দ তাদের দাবী আদায়ের পক্ষে বক্তব্য রাখেন এসময় বিভিন্ন সামাজিক ও রাজনৈতিক সংগঠন তাদের দেবীর পক্ষে সংহতি প্রকাশ করেন।
পরে একটি বিক্ষোভ মিছিল উপজেলার প্রধান সড়ক প্রদক্ষিণ করে।