নিরাপদ সড়ক চাই (নিসচা) কটিয়াদি শাখার জনসচেতনতামূলক কর্মসূচি অনুষ্ঠিত

Sat, 11 Oct 2025 12:59:19 +0000

⁣“নিরাপদ সড়ক সবার দাবি—সচেতন নাগরিক গড়বে নিরাপদ ভবিষ্যৎ” এই স্লোগানকে সামনে রেখে নিরাপদ সড়ক চাই (নিসচা) কটিয়াদি উপজেলা শাখার উদ্যোগে জনসচেতনতামূলক কর্মসূচি অনুষ্ঠিত হয়েছে।

শনিবার ১১/১০/২৫ বিকেল ৫টার দিকে কটিয়াদি বাসস্ট্যান্ড এলাকায় এ কর্মসূচি পালিত হয়।

অনুষ্ঠানে কটিয়াদি শাখার সকল সদস্যবৃন্দ, স্থানীয় সাংবাদিক, সাধারণ জনগণ, পরিবহন শ্রমিক, চালক ও মালিকবৃন্দ উপস্থিত ছিলেন।

বক্তারা বলেন, সড়ক দুর্ঘটনা রোধে সবাইকে ট্রাফিক আইন মেনে চলতে হবে। চালক, যাত্রী ও পথচারী—সবার সচেতনতা মিলেই গড়ে উঠতে পারে নিরাপদ সড়ক।

নিসচা সদস্যরা এ সময় পথচারী ও চালকদের মধ্যে সচেতনতামূলক লিফলেট বিতরণ করেন এবং নিরাপদ চলাচলের আহ্বান জানান।