চাঁদা তোলার ভিডিও ধারন করায়,সাংবাদিক কে হত্যা।

Fri, 08 Aug 2025 01:55:24 +0000

⁣✍তিব্র নিন্দা ও প্রতিবাদ জানাই✍
সাংবাদিক -আসাদুজ্জামান তুহিনকে- কুপিয়ে হত্যা করেছে সন্ত্রাসীরা।
গতকাল বৃহস্পতিবার রাত ৮টার দিকে মহানগরীর ব্যস্ততম চান্দনা চৌরাস্তায় মসজিদ মার্কেটের সামনের একটি দোকানে প্রকাশ্য এলোপাতাড়ি কুপিয়ে তাকে হত্যা করা হয়। নিহত সাংবাদিক আসাদুজ্জামান তুহিন (৩৮) দৈনিক প্রতিদিনের কাগজ পত্রিকার গাজীপুরের স্টাফ রিপোর্টার ছিলেন। এর আগে গত ৩১শে জুলাই বিকালে তিনি ফুটপাথে চাঁদাবাজি নিয়ে ফেসবুকে একটি লাইভ করেন।
নিহত সাংবাদিক তুহিন ময়মনসিংহের ফুলবাড়িয়া থানার ভাটিপাড়া গ্রামের হাসান জামালের ছেলে। পরিবার নিয়ে চান্দনা চৌরাস্তা এলাকায় বাস করতেন তিনি।
প্রত্যক্ষদর্শীরা জানান, বৃহস্পতিবার সন্ধ্যার পর তিনি মসজিদ মার্কেটের সামনে একটি চায়ের দোকানে বসে চা পান করছিলেন। এ সময় হঠাৎ ১০-১২ জন অস্ত্রধারী সন্ত্রাসী তাকে ঘিরে ধরে। তিনি দৌড়ে বাঁচার চেষ্টা করে একটি মুদির দোকানে ঢুকে পড়েন। সন্ত্রাসীরা তখন তাকে চাপাতিসহ বিভিন্ন ধরনের ধারালো অস্ত্র দিয়ে লোকজনের সামনেই কুপিয়ে ও গলা কেটে ক্ষতবিক্ষত করে পালিয়ে যায়। এতে ঘটনাস্থলেই তার মৃত্যু হয়। বাসন থানার ভারপ্রাপ্ত কর্মকর্তা (ওসি) শাহীন খান জানান, খবর পেয়ে পুলিশ লাশ উদ্ধার করে মর্গে পাঠিয়েছে। কী কারণে এ খুনের ঘটনা ঘটেছে তা জানার চেষ্টা চলছে।